Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Seekord räägime erinevatest religioossetest gruppidest
või rahvusrühmadest Iisraelis Uue Testamendi ajal.
Uue Testamendi järgi näeme erinevaid juudi rühmitusi.
Lisaks Uuele Testamendile on meil ka juudi ajaloolase
Josefus Flaviuse ehk Josef Ben Matityahu kirjutised.
Tema ürikutest saame teada maal elanud teiste rühmade kohta.
Seekord räägime kuuest peamisest rühmast sellel perioodil.
Esiteks - variserid ehk 'prushim', saduserid ehk 'tsedukim'.
Järgmine grupp on Jeesuse jüngrid ehk 'talmidei Yeshua'.
Neljas grupp on samaarlased, kellest Uues Testamendis loeme.
Viies grupp on esseenid, kes elasid Surnumere aladel.
Viimane grupp on seloodid ehk 'kanaim'.
Need ongi kuus peamist rühma.
Variserid olid tavaõpetlased.
'Prushim' tähendab heebrea keeles 'separatistid'.
Nad eraldasid end ülejäänud rahvast, kuna tahtsid olla rangemad
olemasolevatest religioossetest traditsioonidest
ja nad kehtestasid uusi traditsioone.
Nad olid Pühakirja uurijad ja lisa- sid juurde palju suulisi reegleid.
Suulised traditsioonid anti ühelt põlvkonnalt teisele edasi
tarkade ehk 'ha hamim' poolt.
Nad rõhutasid näiteks rituaale ja tseremooniaid.
Puhastusrituaalid nagu käte ja kogu keha pesemine mikves.
'Mikve' on rituaalne pesemine.
Nad rõhutasid ka kümnise maksmist mitte ainult rahast,
vaid ka kõigest, mida põllul kasvatati, puude viljast ja muust.
Nad nõudsid kümnise maksmist väga rangelt kõigest
ja tseremoniaalsete puhastusrituaalide täitmist.
Variserid uskusid surmajärgsesse ehk igavesse ellu.
Nad uskusid ka ingleid. See oli nende jaoks oluline.
Variserid uskusid surnute ülestõusmisse, igavesse ellu
ja inglite olemasolusse.
Teine rühm - saduserid, aga ei uskunud igavest elu,
surnute ülestõusmist ega ingleid.
Saduseride nimetus 'tsedukim' tuleb preestrite perekonnast - 'tsadok',
kuningas Saalomoni ajal elanud ülempreester Saadoki järgi.
Uues Testamendis ja ka sellest väljaspool
loeme variseride ja saduseride vahelistest konfliktidest
Pühakirja tõlgitsemise, igavese elu mõistmise ja muu osas.
Jeesus manitses oma õpetustes tihti hoiduda nii variseride
kui saduseride õpetuse eest.
Miks? Sest nad keskendusid liialt inimmõistusele, -arusaamisele
ja inimeste õpetusele.
Jeesus seisis mõlemale rühmale vastu
ja süüdistas neid Pühakirja mitte tundmises.
Tema sõnul eelistasid nad omaenda õpetusi Pühakirjale.
Kahjuks toimub sama ka tänapäeva judaismis.
Suur osa tänapäeva judaismist koosneb Talmudi
ja suulise Toora eelistamisest, mitte Moosese raamatutest
ja prohvetitest ja psalmidest.
Kolmas grupp on Jeesuse jüngrid.
Jeesust ümbritses pidevalt kasvav grupp inimesi.
Tal oli lähem ring jüngreid, aga ka laiem ring jüngreid,
kes tahtsid Teda järgida ja Teda kuulata.
Nad kohtlesid Teda kui oma rabi, õpetajat, Issandat.
Neid nimetati jüngriteks - 'talmidim'.
Nime 'kristlased' ega ka 'messiaanlikud' me ei leia.
Neid kutsuti 'talmidim' ehk 'jüngrid',
kuna neil oli üks rabi, üks õpetaja - Jeesus.
Sõna 'talmidim' ehk 'jüngrid' esineb Uues Testamendis
enam kui 200 salmis.
See on oluline nimetus.
Tänapäeval oleme meie Jeesuse jüngrid.
Tema on meie õpetaja ja rabi ja Jumal.
Tema on Jumala Poeg, sest Talle kuulub meelevald.
Me ei toetu inimlikule tarkusele, tõlgitsusele ja traditsioonidele.
Toimetaja: Hanna Partanen
Eestikeelne tõlge: Monika Jaaguri